เพิ่มความชุ่มชื้นให้มือที่แห้งผาก ป้องกันไม่ให้มือแห้ง สูตรเร่งรัด
การทาโลชั่นเป็นวิธีการที่ง่ายที่สุดและสำคัญที่สุดที่ทำให้มือของคุณนุ่ม ที่ร้านค้ามีโลชั่นมากมายให้เลือกสรร จะกลิ่นไหนสไตล์ไหนก็มีให้เลือกหลายสิบอย่างตามใจชอบ  เติมความชุ่มชื้นให้มือทุกครั้งหลังล้างมือ ในบ้านให้วางโลชั่นขวดเล็ก ๆ ไว้ที่ประจำ ล้างมือเสร็จเมื่อไหร่จะได้หยิบใช้ได้เลย เลือกโลชั่นที่มีส่วนผสมของเชียบัตเตอร์ วิตามินบี และเรตินอล เพราะส่วนผสมเหล่านี้ช่วยให้มือของคุณยังนุ่มอยู่แม้ว่าจะทานานแล้ว น้ำมันแร่และลาโนลินช่วยกักเก็บน้ำไว้ในผิว โลชั่นที่มีส่วนผสมของกรดแลกติคและยูเรียก็มีคุณสมบัติทำให้ผิวนุ่มด้วยเช่นกัน กลีเซอรีนและไดเมธิโคนช่วยให้ผิวชุ่มชื้น ส่วนกรดไฮยาลูโรนิกมีคุณสมบัติช่วยกักเก็บความชุ่มชื้น ถ้าคุณไม่อยากซื้อโลชั่น ก็สามารถใช้น้ำมันจากธรรมชาติทามือแบบเดียวกับที่ใช้โลชั่นได้เช่นกัน หยดนิดเดียวก็พอแล้ว เป็นวิธีการดูแลมือที่ราคาไม่แพง น้ำมันจากธรรมชาติที่จะแนะนำต่อไปนี้เป็นน้ำมันที่ใช้ทำกับข้าวก็จริง แต่ก็มีคุณสมบัติบำรุงและทำให้ผิว เล็บ และผมแข็งแรงเมื่อใช้เป็นประจำ:  น้ำมันอะโวคาโด น้ำมันอัลมอนต์ เจลว่านหางจระเข้ น้ำมันมะพร้าว เนยโกโก้ น้ำมันดอกทานตะวัน น้ำมันมะกอก สครับขัดผิวโดยทั่วไปก็คือโลชั่นให้ความชุ่มชื้นที่มีเม็ดหยาบ ๆ ข้างในที่ช่วยขัดผิวที่ตายแล้วออก มีขายทั่วไปตามร้านผลิตภัณฑ์ความงามและร้านขายยาอย่างบูตและวัตสัน แต่ถ้าอยากประหยัดคุณก็สามารถทำเองได้ ด้วยวิธีการต่อไปนี้:   ผสมน้ำตาลทรายขาว 2 – 3 ช้อนโต๊ะกับน้ำมันมะกอกหรือน้ำมันมะพร้าวเพื่อทำเป็นสครับ ขัดมือ 2 นาที ล้างออกด้วยน้ำอุ่น แล้วมือของคุณจะนุ่มกว่าตอนก่อนขัดมาก  หยดน้ำมันหอมระเหยกลิ่นเปปเปอร์มิ้นต์หรือลาเวนเดอร์เพื่อให้สครับมีกลิ่นหอมได้ตามใจชอบ และถ้าไม่อยากใช้น้ำตาลก็สามารถใช้ขี้ผึ้งขูดฝอยหรือเกลือแทนได้ พออุณหภูมิลดลงผิวของคุณก็จะแห้งกร้าน ถ้าฤดูหนาวแถวบ้านคุณหนาวมาก ให้ใช้ผลิตภัณฑ์บำรุงผิวอย่างล้ำลึกทามือแล้วสวมถุงเท้าคู่เก่าที่มือเพื่อให้มือนุ่ม เป็นวิธีที่ง่ายและได้ผลจริง:  ใช้ไมโครเวฟอุ่นถุงเท้าที่สะอาดสัก 15 นาที ทาโลชั่นที่ชอบลงบนมือเยอะ ๆ แต่ห้ามถู สวมถุงเท้าที่มือแล้วปล่อยให้มือชุ่มอยู่ประมาณ 10 – 20 นาที ถอดถุงเท้าออกแล้วใช้มือถูโลชั่นที่ยังเหลืออยู่ไปมา  ถ้ามือแห้งมาก ๆ ให้สวมถุงเท้าที่มือทิ้งไว้ข้ามคืน อาจจะดูแปลก ๆ แต่ถุงเท้าดีกว่าและทำความสะอาดง่ายกว่าถุงมือ ถ้าถึงขั้นมือลอกแตกระแหง ก็คงต้องใช้ไม้เด็ดแล้วล่ะ ใช้ขี้ผึ้งเข้มข้นทามือของ Burt’s Bees หรือยี่ห้ออื่น ๆ ขี้ผึ้งเข้มข้นทามือเป็นครีมที่มีลักษณะเป็นเจลสำหรับผิวแห้งมาก ทาที่ข้อนิ้ว ฝ่ามือ และบริเวณอื่น ๆ ที่แห้งหลาย ๆ วันจนกว่าผิวจะนุ่มขึ้น งานวิจัยล่าสุดพบว่า อาหารเสริมจากเมล็ดลินินและโบราจช่วยเพิ่มความชุ่มชื้นและลดความหยาบกร้านของผิว คุณได้รับกรดไขมันเหล่านี้อยู่แล้วถ้ารับประทานอาหารอย่างสมดุล แต่ถ้าคุณมีปัญหาผิวแห้งผากมากจริง ๆ อาหารเสริมจากเมล็ดลินิน โบราจ หรืออีฟนิ่งพริมโรสก็อาจช่วยให้ผิวควบคุมความชุ่มชื้นเอาไว้ได้ วิธีการรักษาผิวแห้งแบบบ้าน ๆ คือการทาวาสลีนหรือน้ำมะนาวเพื่อให้ผิวที่แห้งผากนุ่มขึ้น แต่ถ้าคุณผิวแห้งจริง ๆ ควรหลีกเลี่ยงวิธีนี้เพราะมีวิธีอื่นที่ได้ผลกว่ากันมาก อีกทั้งวิธีนี้ยังไม่ใช่แนวทางการรักษาในวงการแพทย์อีกด้วย  จริง ๆ แล้ววาสลีนไม่ได้ให้ความชุ่มชื้น แต่ทำหน้าที่เป็นตัวปกป้องความชื้นมากกว่า วาสลีนมีประสิทธิภาพในการป้องกันไม่ให้ผิวลอกและ "กักเก็บความชุ่มชื้น" แต่ไม่ได้ช่วยเพิ่มความชุ่มชื้นให้แก่ผิว เพราะฉะนั้นแค่วาสลีนอย่างเดียวอาจไม่ทำให้มือหายแห้งได้ เป็นที่ถกเถียงกันว่าน้ำมะนาวสามารถนำมาใช้ขัดผิวเพื่อให้ผิวนุ่มขึ้นได้จริงหรือเปล่า หรือว่ากรดซิทริกในน้ำมะนาวจะยิ่งทำให้ผิวระคายเคือง ถ้าจะออกแดด อย่าทาน้ำมะนาวลงบนผิวหนังเด็ดขาดเพราะมีโอกาสที่ผิวจะไหม้แดดได้ การล้างมือบ่อย ๆ อาจดีต่อสุขอนามัยของคุณ แต่ก็ทำให้มือแห้งผากได้เหมือนกัน ใช้สบู่ที่อ่อนโยนต่อผิวและมีส่วนผสมที่ให้ความชุ่มชื้นอย่างน้ำมันโจโจบาหรือน้ำมันมะกอกที่ช่วยบำรุงและรักษาอาการมือแห้ง  หลีกเลี่ยงเจลล้างมือฆ่าเชื้อโรคที่มีส่วนผสมของแอลกอฮอล์และกลีเซอรีน เพราะจะทำให้ผิวหนังที่มือแห้ง เปลี่ยนมาใช้เจลหรือสบู่อาบน้ำที่มีส่วนผสมที่ให้ความชุ่มชื้นด้วยเพื่อไม่ให้มือคุณแห้งผากจากการอาบน้ำตามปกติ น้ำที่ร้อนจัดอาจทำให้ผิวคุณไหม้และทำให้มือแห้งผาก มันอาจจะดูไม่ถึงขั้นว่าเป็น "รอยไหม้" แต่ถ้านอนอาบน้ำในอ่างแล้วผิวเริ่มเป็นสีชมพูอ่อน ๆ แปลว่าน้ำร้อนเกินไป น้ำยาล้างจานคือสบู่ประเภทหนึ่งที่ทำร้ายและระคายเคืองผิวมือมากที่สุด เวลาล้างจานโดยเฉพาะในฤดูหนาว ให้ใส่ถุงมือล้างจานเพื่อป้องกันไม่ให้มือแห้ง โดยเฉพาะอย่างยิ่งถ้าคุณต้องเอามือจุ่มลงไปในน้ำ ถ้าคุณออกไปข้างนอกบ่อย พยายามรักษาความนุ่มของผิวให้ได้มากที่สุดไม่ว่าอากาศจะเลวร้ายขนาดไหนก็ตาม ในฤดูหนาวให้ใส่ถุงมือเพื่อป้องกันไม่ให้มือโดนลม มือของคุณเสี่ยงต่อการถูกแสงแดดทำร้ายเช่นเดียวกับอวัยวะส่วนอื่นที่อยู่นอกเสื้อผ้า ในฤดูร้อนหลายคนคงไม่อยากใส่ถุงมือหรอก เพราะฉะนั้นเปลี่ยนมาทาครีมกันแดดแทน เลือกครีมกันแดดที่มีค่า SPF สูงที่สุดเท่าที่จะหาได้ เพราะการทาครีมกันแดดที่มีค่า SPF ต่ำกว่า 20 นั้นแทบจะไม่ช่วยอะไรเลยถ้าคุณออกไปกลางแดด ถ้าน้ำในร่างกายของคุณไม่เพียงพอ ผิวของคุณก็จะแห้งผาก อาหารมีบทบาทสำคัญต่อสุขภาพผิวของคุณ เพราะฉะนั้นดื่มน้ำอย่างน้อยวันละ 8 แก้วหรือประมาณ 2 ลิตร แอลกอฮอล์ทำให้ร่างกายขาดน้ำ ซึ่งจะทำให้ผิวแห้งลงด้วย ถ้าผิวของคุณแห้ง หลีกเลี่ยงการดื่มแอลกฮอล์ในปริมาณที่มากเกินไป    เสร็จแล้วอย่าลืมซักผ้าขนหนูละ  ให้เดินไปที่อ่างล้างหน้า   
ใช้โลชั่นทามือเพื่อเพิ่มความชุ่มชื้น. ใช้น้ำมันจากธรรมชาติทามือ. ทำสครับน้ำตาลใช้เอง. รักษามือให้นุ่มทุก 2 – 3 สัปดาห์ในช่วงฤดูหนาว. ใช้ขี้ผึ้งเข้มข้นถ้าจำเป็น. กินอาหารเสริมที่ช่วยเพิ่มความชุ่มชื้น. หลีกเลี่ยงปิโตรเลียมเจลลี่และน้ำมะนาว. ใช้สบู่ล้างมือสูตรอ่อนโยนที่มาจากธรรมชาติ. อย่าอาบน้ำร้อนจัด. ใส่ถุงมือล้างจาน. ใส่ถุงมือออกไปข้างนอก. ทาครีมกันแดด. ดื่มน้ำเยอะ ๆ. ผสมแชมพู ครีมนวดผม และโลชั่นอย่างละหน่อยลงไปในชามหรือเทลงบนมือ
 เติมน้ำยาล้างมือหรือสบู่เหลวลงไปเล็กน้อย ใช้นิ้วหรือช้อนคนให้เข้ากัน
 เทส่วนผสมลงบนมือและถูจนกว่าจะทั่ว
 ใช้ผ้าขนหนูเช็ดออกให้ได้มากที่สุด. ปล่อยทิ้งไว้ครึ่งชั่วโมง
 หลังจากนั้นมือจะเริ่มหยึย ๆ เหนียว ๆ. เทโลชั่นและน้ำยาล้างมือลงบนมือแล้วถู
 ล้างมือแล้วใช้ผ้าขนหนูเช็ด
 แล้วมือของคุณก็จะนุ่มขึ้นในพริบตา !
https://www.wikihow.com/Get-Soft-Hands https://www.wikihow.com/Get-Soft-Hands https://www.wikihow.com/Get-Soft-Hands
Treating Dry Hands Preventing Dry Hands A Quick Potion